... तब्येत ठीक आहे, काळजी करु नये. पण माझ्या संपर्कात आलेल्यानी योग्य ती काळजी घ्यावी, ही विनंती," अशी माहिती ऋतुराज पाटील यांनी ट्वीटद्वारे दिली होती.

ऋतुराज पाटील हे कोल्हापूर दक्षिणमधून काँग्रेसचे आमदार आहेत. राज्यमंत्री सतेज पाटील यांचे ऋुतराज हे पुतणे आहेत.

माजी खासदार निलेश राणे यांना कोरोनाची लागण

माजी खासदार निलेश राणे यांना कोरोनाची लागण झाल्याचे स्पष्ट झाले आहे. 16 ऑगस्ट 2020 रोजी निलेश राणे यांची कोरोना चाचणी पॉझिटिव्ह आली. 

"कोरोनाची प्राथमिक लक्षणे दिसल्याने चाचणी केली असता माझा को... उर्वरित लेख लिहा:
याचे ते चेअरमन आहेत. 1999 पासून आजवर ते कराड उत्तर विधानसभा मतदारसंघातून राष्ट्रवादीचे आमदार म्हणून विधानसभेत प्रतिनिधित्व करत आहेत.

किरीट सोमय्या आणि मेधा सोमय्या रुग्णालयात

भाजपचे माजी खासदार किरीट सोमय्या आणि त्यांच्या पत्नीला कोरोना विषाणूची लागण झाली आहे. किरीट सोमय्या यांनी 10 ऑगस्ट 2020 रोजी स्वत: त्यांच्या अधिकृत ट्विटर हँडलवरून याबाबत माहिती दिली.

"मी आणि माझी पत्नी प्रा. डॉ. मेधा सोमय्या कोरोनाबाधित झालो असून हॉस्पिटलमध्ये उपचार घेत आहोत," अशी माहिती किरीट सोमय्या यांनी ट्विटरवरून दिली

किरीट सोमय्या हे भाजपचे माजी खासदार असून, भाजपच्या राष्ट्रीय कार्यकारिणीचे सदस्य आहेत.

धनंजय मुंडेंची कोरोनावर मात

दीड महिन्यापूर्वी महाराष्ट्राचे सामाजिक न्यायमंत्री धनंजय मुंडे यांनीही कोरोनावर मात केली. 22 जून 2020 रोजी मुंबईतील ब्रीच कँडी रुग्णालयातून धनंजय मुंडे घरी परतले.रुग्णालयातून बाहेर पडताना त्यांनी हात उंचावून आणि हात जोडून रुग्णालयातील सर्व डॉक्टर्स नर्स आणि इतर कर्मचाऱ्यांचे आभार व्यक्त केले. 

धनंजय मुंडे

राष्ट्रवादी काँग्रेसचे नेते आणि राज्याचे सामाजिक न्याय मंत्री धनंजय मुंडे यांना कोरोना व्हायरसची लागण झाल्याचं स्पष्ट झाल्यानंतर 11 जूनला ब्रीच कँडीमध्ये दाखल करण्यात आलं होतं. 

बीडचे जिल्हाधिकारी राहुल रेखावार यांनी बीबीसी मराठीला ही माहिती दिली होती.  

त्यांनी म्हटलं होतं, "धनंजय मुंडे यांची कोरोना चाचणी पॉझिटिव्ह आली आहे.  ते मुंबईत कॅबिनेट बैठकीला गेले होते. त्यानंतर त्यांना कोरोनाची लागण झाल्याचं समोर आलं आहे." 

"धनंजय मुंडे यांच्या संपर्कात आलेल्या व्यक्तींची माहिती घेण्यासाठी प्रशासन कामाला लागलं आहे," असंही त्यांनी पुढे सांगितलं. 

"धनंजय मुंडे यांच्या संपर्कातील 6 जणांना क्वारंटाईन करण्यात आलं आहे. सध्या धनंजय मुंडे मुंबईत आहेत आणि लवकरच ते दवाखान्यात अमडिट होतील," असं मुंडे यांच्या निकटवर्तीयांनी बीबीसीला मुंडे यांना कोरोनाची लागण झाल्यावर सांगितलं होतं.   

आरोग्य मंत्री राजेश टोपे यांनी म्हटलं होतं, "धनंजय मुंडे यांचा रिपोर्ट positive आला आहे. त्यांना श्वास घेण्यात थोडा त्रास होत आहे, पण symptomatic आहेत.  ते मंत्रिमंडळ बैठकीत होते, राष्टृवादीच्या कार्यक्रमातही होते  पण बैठकीत 1 मीटर अंतर ठेवलं जातं. सर्व मंत्र्यांना obvervation करण्याच्या सूचना देण्यात आल्या आहेत."

दरम्यान,...